CELEX: 22012D0204
Language: el
Date: 2012-10-26 00:00:00
Title: Απόφαση της Μεικτής Επιτροπής του ΕΟΧ αριθ. 204/2012, της 26ης Οκτωβρίου 2012 , για την τροποποίηση του πρωτοκόλλου 10 της συμφωνίας για τον ΕΟΧ σχετικά με την απλούστευση των ελέγχων και των διατυπώσεων όσον αφορά τη μεταφορά των εμπορευμάτων

24.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/57
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 204/2012
   της 26ης Οκτωβρίου 2012
   για την τροποποίηση του πρωτοκόλλου 10 της συμφωνίας για τον ΕΟΧ σχετικά με την απλούστευση των ελέγχων και των διατυπώσεων όσον αφορά τη μεταφορά των εμπορευμάτων
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής καλούμενη «η συμφωνία για τον EOX») και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το άρθρο 9β παράγραφος 1 του κεφαλαίου ΙΙα του πρωτοκόλλου 10 της συμφωνίας για τον ΕΟΧ ορίζει ότι τα συμβαλλόμενα μέρη θεσπίζουν και εφαρμόζουν στα εμπορεύματα που εισέρχονται ή εξέρχονται από το τελωνειακό έδαφός τους τα τελωνειακά μέτρα ασφάλειας που καθορίζονται στο κεφάλαιο ΙΙα εξασφαλίζοντας έτσι ισοδύναμο επίπεδο ασφάλειας στα εξωτερικά τους σύνορα.
            
         
               (2)
            
            
               Το άρθρο 9η του κεφαλαίου ΙΙα του πρωτοκόλλου 10 της συμφωνίας για τον ΕΟΧ προβλέπει διαδικασία για τη θέσπιση των αναγκαίων τροποποιήσεων με σκοπό να λαμβάνεται υπόψη η ανάπτυξη της νομοθεσίας της Ευρωπαϊκής Ένωσης σε ζητήματα που καλύπτονται από το κεφάλαιο ΙΙα.
            
         
               (3)
            
            
               Η νομοθεσία της Ευρωπαϊκής Ένωσης σχετικά με τα τελωνειακά μέτρα ασφάλειας έχει τροποποιηθεί, ιδίως με τον κανονισμό (ΕΚ) αριθ. 312/2009 της Επιτροπής (1), τον κανονισμό (ΕΕ) αριθ. 169/2010 της Επιτροπής (2) και τον κανονισμό (ΕΕ) αριθ. 430/2010 της Επιτροπής (3).
            
         
               (4)
            
            
               Οι διατάξεις του πρωτοκόλλου 10 της συμφωνίας για τον ΕΟΧ πρέπει να ευθυγραμμισθούν με τις τροποποιήσεις της νομοθεσίας της Ευρωπαϊκής Ένωσης, με σκοπό τη διασφάλιση ισοδύναμου επιπέδου ασφαλείας.
            
         
               (5)
            
            
               Η παρούσα απόφαση δεν εφαρμόζεται στην Ισλανδία και το Λιχτενστάιν. Ωστόσο, εφόσον ληφθεί νέα απόφαση, η εφαρμογή της θα μπορούσε να επεκταθεί στις εν λόγω χώρες.
            
         
               (6)
            
            
               Επομένως, το πρωτόκολλο 10 της συμφωνίας για τον ΕΟΧ πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Ι του πρωτοκόλλου 10 της συμφωνίας για τον ΕΟΧ τροποποιείται ως εξής:
   
               1)
            
            
               Το κείμενο του άρθρου 2 παράγραφος 1 στοιχείο ε) αντικαθίσταται από το ακόλουθο κείμενο:
               
                           «ε)
                        
                        
                           εμπορεύματα για τα οποία επιτρέπεται προφορική τελωνειακή διασάφηση ή διασάφηση με απλή διέλευση των συνόρων, σύμφωνα με τη νομοθεσία των συμβαλλόμενων μερών, με εξαίρεση, εφόσον μεταφέρονται βάσει σύμβασης μεταφοράς, τις οικοσκευές, τις παλέτες, τα εμπορευματοκιβώτια και τα μεταφορικά μέσα που χρησιμοποιούνται στις οδικές, τις σιδηροδρομικές, τις αεροπορικές, τις θαλάσσιες και τις εσωτερικές πλωτές μεταφορές·».
                        
                     
         
               2)
            
            
               Το κείμενο του άρθρου 2 παράγραφος 1 στοιχείο ι) αντικαθίσταται από το ακόλουθο κείμενο:
               
                           «ι)
                        
                        
                           τα ακόλουθα εμπορεύματα που εισέρχονται ή εξέρχονται από το τελωνειακό έδαφος συμβαλλόμενου μέρους και προορίζονται ή προέρχονται άμεσα από εξέδρες γεώτρησης ή εκμετάλλευσης ή ανεμογεννήτριες τις οποίες διαχειρίζεται πρόσωπο εγκατεστημένο στο τελωνειακό έδαφος των συμβαλλόμενων μερών:
                           
                                       i)
                                    
                                    
                                       εμπορεύματα που έχουν ενσωματωθεί σε τέτοιες εξέδρες ή ανεμογεννήτριες, για τους σκοπούς της κατασκευής, επισκευής, συντήρησης ή μετατροπής τους·
                                    
                                 
                                       ii)
                                    
                                    
                                       εμπορεύματα που προορίζονται να τοποθετηθούν ή να χρησιμοποιηθούν για τον εξοπλισμό των εν λόγω εξεδρών ή ανεμογεννητριών·
                                    
                                 
                                       iii)
                                    
                                    
                                       άλλα προϊόντα εφοδιασμού που χρησιμοποιούνται ή καταναλώνονται στις εν λόγω εξέδρες ή ανεμογεννήτριες· και
                                    
                                 
                                       iv)
                                    
                                    
                                       μη επικίνδυνα απόβλητα προερχόμενα από τις εν λόγω εξέδρες ή ανεμογεννήτριες.».
                                    
                                 
                     
         
               3)
            
            
               Στο άρθρο 2 παράγραφος 1, μετά το στοιχείο ιβ) προστίθενται τα ακόλουθα στοιχεία:
               
                           «ιγ)
                        
                        
                           εμπορεύματα εισερχόμενα από τη νήσο Ελιγολάνδη, τη Δημοκρατία του Αγίου Μαρίνου και το Κράτος του Βατικανού σε ένα από τα συμβαλλόμενα μέρη ή εξερχόμενα από ένα από τα συμβαλλόμενα μέρη στις εν λόγω επικράτειες·
                        
                     
                           ιδ)
                        
                        
                           εμπορεύματα που μεταφέρονται με πλοία τακτικών γραμμών δεόντως πιστοποιημένα με τις ίδιες διαδικασίες που ορίζονται στο άρθρο 313β του κανονισμού (ΕΟΚ) αριθ. 2454/93.».
                        
                     
         
               4)
            
            
               Το κείμενο του άρθρου 2 παράγραφος 3 αντικαθίσταται από το ακόλουθο κείμενο:
               «3.   Η συνοπτική διασάφηση εξόδου δεν απαιτείται στις ακόλουθες περιπτώσεις:
               
                           α)
                        
                        
                           για εμπορεύματα που προορίζονται να ενσωματωθούν ως μέρη ή εξαρτήματα πλοίων και αεροσκαφών, καύσιμα κίνησης, λιπαντικά και αέρια που είναι αναγκαία για τη λειτουργία των πλοίων ή των αεροσκαφών, τρόφιμα και άλλα προϊόντα που προορίζονται για κατανάλωση ή πώληση επί του σκάφους·
                        
                     
                           β)
                        
                        
                           για εμπορεύματα που υπάγονται σε καθεστώς διαμετακόμισης, όταν τα στοιχεία που απαιτούνται για τη συνοπτική διασάφηση εξόδου περιέχονται στην ηλεκτρονική διασάφηση διαμετακόμισης και υπό την προϋπόθεση ότι το τελωνείο προορισμού είναι επίσης και τελωνείο εξόδου·
                        
                     
                           γ)
                        
                        
                           για εμπορεύματα που φορτώνονται σε λιμένα ή αερολιμένα στο τελωνειακό έδαφος των συμβαλλόμενων μερών για να εκφορτωθούν σε άλλο λιμένα η αερολιμένα στο ίδιο έδαφος, όταν, κατά τη διάρκεια ενδιάμεσης στάσης σε λιμένα ή αερολιμένα εκτός του τελωνειακού εδάφους αυτού, τα εν λόγω εμπορεύματα πρέπει να παραμείνουν επί του πλοίου ή του αεροσκάφους που τα μεταφέρει·
                        
                     
                           δ)
                        
                        
                           για εμπορεύματα σε λιμένα ή αερολιμένα τα οποία δεν εκφορτώνονται από το μεταφορικό μέσο με το οποίο εισήλθαν στο τελωνειακό έδαφος των συμβαλλόμενων μερών και το οποίο θα τα μεταφέρει εκτός του εν λόγω εδάφους·
                        
                     
                           ε)
                        
                        
                           για εμπορεύματα που έχουν φορτωθεί σε προηγούμενο λιμένα ή αερολιμένα στο τελωνειακό έδαφος των συμβαλλόμενων μερών και παραμένουν επί του μεταφορικού μέσου το οποίο θα τα μεταφέρει εκτός του τελωνειακού εδάφους αυτού·
                        
                     
                           στ)
                        
                        
                           για εμπορεύματα σε προσωρινή εναπόθεση ή σε ελεύθερη ζώνη ελέγχου τύπου Ι που μεταφορτώνονται από το μεταφορικό μέσο με το οποίο μεταφέρθηκαν στην αποθήκη προσωρινής εναπόθεσης ή την ελεύθερη ζώνη αυτή υπό την επιτήρηση του ίδιου τελωνείου σε πλοίο, αεροσκάφος ή σιδηρόδρομο που θα τα μεταφέρει από την αποθήκη προσωρινής εναπόθεσης ή την ελεύθερη ζώνη αυτή εκτός του τελωνειακού εδάφους των συμβαλλόμενων μερών, υπό την προϋπόθεση ότι:
                           
                                       i)
                                    
                                    
                                       η μεταφόρτωση πραγματοποιείται εντός δεκατεσσάρων ημερολογιακών ημερών αφότου τα εμπορεύματα προσκομίστηκαν για προσωρινή εναπόθεση ή σε ελεύθερη ζώνη ελέγχου Ι· σε εξαιρετικές περιστάσεις, οι τελωνειακές αρχές δύνανται να παρατείνουν αυτό το χρονικό διάστημα ώστε να αντιμετωπιστούν οι περιστάσεις αυτές·
                                    
                                 
                                       ii)
                                    
                                    
                                       πληροφορίες σχετικά με τα εμπορεύματα είναι στη διάθεση των τελωνειακών αρχών· και
                                    
                                 
                                       iii)
                                    
                                    
                                       σύμφωνα με τα όσα γνωρίζει ο μεταφορέας, ο προορισμός των εμπορευμάτων και ο παραλήπτης δεν αλλάζουν.».
                                    
                                 
                     
         Άρθρο 2
   Η παρούσα απόφαση αρχίζει να ισχύει την 1η Νοεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και το συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Οκτωβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
         
      
   
   
      (1)  ΕΕ L 98 της 17.4.2009, σ. 3.
   
      (2)  ΕΕ L 51 της 2.3.2010, σ. 2.
   
      (3)  ΕΕ L 125 της 21.5.2010, σ. 10.
   
      (4)  Δεν έχουν αναφερθεί συνταγματικές απαιτήσεις.
   
      Κοινή δήλωση των συμβαλλόμενων μερών σχετικά με την απόφαση της Μεικτής Επιτροπής του ΕΟΧ αριθ. 204/2012, της 26ης Οκτωβρίου 2012, για την τροποποίηση του πρωτοκόλλου 10, όσον αφορά το άρθρο 1 παράγραφος 2 του παραρτήματος Ι του πρωτοκόλλου 10
      Όσον αφορά τα στοιχεία που απαιτούνται για τη συνοπτική διασάφηση εισόδου ή εξόδου, τα συμβαλλόμενα μέρη επιβεβαιώνουν ότι:
      
                  —
               
               
                  οι διατάξεις σχετικά με τους αριθμούς ΕΟRI,
               
            
                  —
               
               
                  οι διατάξεις σχετικά με τις προϋποθέσεις για τις αιτήσεις εκτροπής στο σημείο 2.6 - Πίνακας 6 του παραρτήματος 30α,
               
            οι οποίες εισήχθησαν με τον κανονισμό (ΕΚ) αριθ. 312/2009 της Επιτροπής, της 16ης Απριλίου 2009, δεν εφαρμόζονται στις διασαφήσεις που κατατίθενται σε κράτος της ΕΖΕΣ.